
Nr.7/1, datë 22.2 2010

PËR PËRGATITJEN E BUXHETIT VENDOR

Në përputhje me ligjin nr.9936, datë 26.06.2008, neni 24, “Për menaxhimin e sistemit buxhetor në Republikën e Shqipërisë”, Ministri i Financave

UDHËZON:

1. Ky udhëzim përcakton:
- Përgjegjësitë e kryetarit të njësisë së qeverisjes vendore (KNJQV), nëpunësit autorizues (NA), stafit të njësisë, si dhe këshillit përkatës;
- Procedurat dhe afatet për përgatitjen e buxhetit afatmesëm 2011-2013;
- Transfertën e pakushtëzuar për njësitë e qeverisjes vendore; 
- Rregullat për ndarjen apo delegimin e funksioneve ndërmjet njësive të qeverisjes qendrore dhe njësive të qeverisjes vendore;
- Mënyra e llogaritjes së transfertave të pakushtëzuara dhe të kushtëzuara.
Sistemi i planifikimit të integruar (SPI) siguron një kuadër të gjerë, brenda të cilit funksionojnë proceset kryesore të njësive të qeverisjes vendore  për planifikimin financiar dhe të politikave.
Dokumentet që duhen duhet të konsiderohen në kontekstin e SPI në njësinë e qeverisjes vendore  dhe që duhen konsultuar janë:
- strategjia e zhvillimit ekonomik e njësisë vendore;
- strategjitë sektoriale, nëse janë të lidhura me kompetencat e pushtetit vendor;
- strategjitë ndërsektoriale, nëse janë të lidhura me kompetencat e pushtetit vendor.
Njësive të qeverisjes vendore u sugjerohet të ngrenë grupin për strategji, buxhet dhe integrim, (GSBI), i cili duhet të kryesohet nga kryetari i njësisë së qeverisjes vendore dhe përbëhet nga zëvendëskryetari/at dhe drejtuesit e ekipeve të menaxhimit të programeve. GSBI është  përgjegjës për menaxhimin, garantimin e cilësisë dhe monitorimin e zbatimit të SPI brenda njësive përkatëse.  Urdhri i Kryeministrit nr.78, datë 8.5.2006 “Mbi krijimin e grupeve për strategji, buxhet dhe integrim për qeverisjen qendrore, mund të shërbejë si referues për shqyrtim nga kryetari i njësisë së qeverisjes vendore (shikoni aneksin 2 të udhëzimit nr.7, datë 22.2.2010 “Për përgatitjen e Buxhetit të Shtetit dhe fondet speciale”).
Për qëllimin e zbatimit të procedurave të rishikimit të politikës së programit, GSBI krijon ekipet e menaxhimit të programit (EMP) për secilin program shpenzimesh të njësisë së qeverisjes vendore (bashkëlidhur ju lutem gjeni aneksin 1/1 ku jepen disa shpjegime për ngritjen e strukturës së programeve dhe të ekipeve të menaxhimit të programeve). Ekipi i menaxhimit të programit  përbëhet nga përfaqësues (drejtorët apo edhe të tjerë) nga çdo drejtori me interes direkt apo indirekt në menaxhimin e programit. GSBI emëron një nga anëtarët e ekipit si drejtues të ekipit të menaxhimit të programit (DEMP) përgjegjës për përgatitjen e kërkesave buxhetore.
Kuadri menaxhues i PBA-së për pushtetin qendror paraqitet në aneksin 1 të udhëzimit nr.7, datë 22.2.2010 “Për përgatitjen e Buxhetit të Shtetit dhe fondet speciale”.  Elemente dhe procedura të këtij kuadri për anologji mund të merren në konsideratë edhe nga pushteti vendor. 
Përgatitja e buxhetit vjetor është pjesë përbërëse e procesit të përgatitjes së PBA-së, kështu që buxheti vjetor i njësisë së qeverisjes vendore  është viti i parë i PBA-së.  Përgatitja e buxhetit për vitin 2011 fillon në mes të muajit mars dhe përfundon në muajin nëntor.

2. Metodat e përgatitjes së PBA-së parashtrohen në 3 grupe procedurash:
- Rishikimi i politikës së programit (aneksi 3/1);
- Planifikimi i shpenzimeve të programit (aneksi 4/1);
- Menaxhimi i investimeve publike (aneksi 5 i udhëzimit nr.7, datë 22.2.2010 “Për përgatitjen e Buxhetit të Shtetit dhe fondet speciale”). Kjo procedurë është orientuese për përzgjedhjen dhe përfshirjen  e objekteve të investimeve për PBA-në 2010-2012.

3. Tavanet përgatitore të PBA-së miratohen nga këshilli i njësisë së qeverisjes vendore brenda muajit  mars 2010. 
4. Kërkesat buxhetore të ekipeve të menaxhimit të programeve janë detyrimisht brenda tavaneve.

5. Kalendari i përgatitjes së PBA-së miratohet nga kryetari i GSBI-së së NJQV-së. Për përgatitjen e kalendarit të PBA-së, NJQV për analogji mund të merret shembull i qeverisjes qendrore nga aneksi 6 i udhëzimit nr.7, datë 22.2.2010 “Për përgatitjen e Buxhetit të Shtetit dhe fondet speciale”.
6. DEMP paraqet kërkesat buxhetore dhe kërkesat shtesë sipas programit tek nëpunësi autorizues i NJQV, brenda datës 15 maj 2010.
7. Kërkesat buxhetore të dorëzuara te nëpunësi autorizues i njësisë së qeverisjes vendore vlerësohen dhe miratohen nga GSBI e NJQV.
8. Nëpunësi autorizues i njësisë së qeverisjes vendore paraqet pranë këshillit të qeverisjes vendore dokumentin e PBA-së 2011-2013, të miratuar nga GSBI, brenda datës 15 qershor 2009.
9. Ndëshkimet e parashikuara në nenin 71 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” do të zbatohen për nëpunësit autorizues (NA), në çdo rast të mundshëm të mosrespektimit të këtij udhëzimi.

10. Kuadri ekonomik 2011-2013 përcakton kontekstin ekonomik për programin buxhetor afatmesëm 2011-2013.
11. Ai pasqyron parashikime të treguesve ekonomikë dhe financiarë të buxhetit të njësisë së qeverisjes vendore për tre vitet e ardhshme, duke ofruar vlerësime të burimeve që njësia vendore do të ketë në dispozicion për të financuar shpenzimet e saj.
12. Këto vlerësime sigurojnë bazën për njësitë e qeverisjes vendore për të përcaktuar tavanet e shpenzimeve të PBA-së.
13. Të ardhurat nga taksat vendore përbëhen nga të ardhurat nga:
- taksa vendore mbi biznesin e vogël;
- taksa mbi pasuritë e paluajtshme, në të cilën përfshihen: i) taksa mbi ndërtesat dhe ii) taksa mbi tokën bujqësore;
- taksa e fjetjes në hotel;
- taksa e ndikimit në infrastrukturë nga ndërtimet e reja;
- taksa mbi kalimin e së drejtës së pronësisë për pasuritë e paluajtshme;
- taksa e regjistrimit të përvitshëm të mjeteve;
- taksa për zënien e hapësirave publike;
- taksa e tabelës;
- taksa të përkohshme.
14. Të ardhura nga tarifat vendore përfshijnë të ardhurat nga:
- tarifat e shërbimeve të ndryshme publike;
- tarifat e mallrave të ndryshme publike.
15. Të ardhura të tjera:
- të ardhurat nga  veprimtaritë ekonomike;
- të ardhurat nga shitja e pasurive kapitale të njësive të qeverisjes vendore të lejuara me ligj;
- të ardhurat nga qiratë mbi trojet, ndërtesat dhe objektet e tjera vendore;
- të ardhura nga kontribute dhe sponsorizime të ndryshme. Këtu përfshihen të ardhurat nga ndihmat, dhurime dhe sponsorizime;
- të ardhura nga gjobat;
- të ardhura të tjera;
- të ardhura nga institucione në varësi të njësive të qeverisjes vendore.
Këto të ardhura do të llogariten duke marrë në konsideratë ndryshimet ligjore të bëra gjatë vitit 2009 në lidhje me taksat dhe tarifat vendore.

16. Tavanët përgatitorë të PBA-së për çdo program miratohen nga këshilli i njësisë së qeverisjes vendore në muajin mars. 
17. Përcaktimi i tavanëve përgatitorë sipas programeve realizohet duke marrë në konsideratë buxhetin 2010. 
18. Tavani përgatitor i PBA-së për çdo program buxhetor ndahet në 5 nëntavanë, të cilët janë: 
- Shpenzimet e personelit. Në këtë nëntavan përfshihen të gjitha shpenzimet për paga sipas politikave ekzistuese të pagave dhe numrit të miratuar të punonjësve për vitin 2009. Implikimet financiare të çdo politike të re që do të ndërmerret, vlerësohen në fazën e dytë.  
- Shpenzimet e tjera korrente në këtë nëntavan përfshihen të gjitha shpenzimet e tjera korrente, të tilla si shpenzimet operative dhe mirëmbajtje (602), subvencionet (603), transfertat e brendshme (604), transfertat e huaja (605) dhe transfertat te buxhetet familjare/individët (606). Shpenzimet operative dhe të mirëmbajtjes parashikohet të rriten gradualisht. Kjo rritje do të orientohet sidomos në sektorët e infrastrukturës rrugore, arsimit, si rrjedhojë edhe e rritjes së nivelit të investimeve gjatë këtyre viteve.

- Investimet e brendshme. Në këtë nëntavan përfshihen shpenzimet kapitale për rritjen e aktiveve të brendshme të trupëzuara dhe të patrupëzuara të financuara me burimet e buxhetit lokal, pagesat e TVSH-së dhe detyrime të tjera doganore për investimet e huaja (230-231).
- Investimet e huaja. Fondi i investimeve nga burime të huaja mbështetur në marrëveshjet dhe kontrata e lidhura me donatorë apo banka të ndryshme (huatë).

19. Dokumenti i programit buxhetor afatmesëm 2011-2013, përgatitet nga njësia e qeverisjes vendore, duke u mbështetur në:
- kuadrin ekonomik 2011-2013;
- kërkesat e drejtuesve të programeve  për PBA-në;
- kërkesat shtesë për PBA-në.
20. Dokumenti i programit buxhetor afatmesëm 2011-2013, dërgohet në këshillin e njësisë së qeverisjes vendore në muajin qershor.
21. Brenda datës 1 qershor çdo njësi e qeverisjes vendore duhet të dërgojë në Ministrinë e Financave, me shkrim dhe në rrugë elektronike, formularin nr.1 “Parashikimi i të ardhurave për periudhën 2011-2013” dhe formularin nr.2 “Parashikimi i shpërndarjes së burimeve financiare për periudhën 2010-2012” (bashkëlidhur gjeni këta formularë).

22. PSHP - planifikimi i shpenzimeve të programit për njësitë e qeverisjes vendore bëhet nëpërmjet tabelave të excel-it bashkëlidhur këtij udhëzimi. Afati i dorëzimit të kërkesave buxhetore, bashkë me kërkesat shtesë nga drejtuesi i ekipit të menaxhimit të çdo programi te nëpunësi autorizues i njësisë së qeverisjes vendore, është 15 maj 2010.

23. Rishikimi i politikës së programit (RPP) starton procesin e përgatitjes së PBA-së. Nëpërmjet këtij procesi, të gjitha njësitë e qeverisjes vendore (bashki/komunë/qark) hartojnë një deklaratë të politikës së programit për secilin program shpenzimesh. Kjo deklaratë përbën një pjesë integrale të dokumentit të programit buxhetor afatmesëm. 
24. Procedura që do të përdoret për rishikimin e politikave të programit jepet në aneksin 3/1.

25. Planifikimi i shpenzimeve të programit (PSHP) është bërthama e procesit të përgatitjes së PBA-së. Procedurat që do të përdoren për planifikimin e shpenzimeve të programit jepen në aneksin 4/1.

26. Në paraqitjen e kërkesës shtesë për shpenzime në PBA, DEMP përshkruan se cili është kufizimi i vetëm më i rëndësishëm në implementimin e politikës së programit, si dhe çfarë veprimesh do të mund të ndërmerren për të lehtësuar këtë kufizim. Këto veprime mund të përfshijnë kërkimin e fondeve shtesë ose lehtësime rregullatore. Miratimi i kërkesës shtesë për PBA, për një ose më shumë programe, kërkon rialokimin e burimeve nga programet më pak prioritare të njësisë së qeverisjes vendore, në momentin kur tavanet e PBA-së do të vendosen nga këshilli NJQV.
27. Kërkesa shtesë për shpenzime në PBA mund të paraqiten duke përdorur raportet e excel-it bashkëlidhur.

28. Procedurat e menaxhimit të investimeve publike jepen në aneksin 5 të udhëzimit nr.7, datë 22.2.2010 “Për përgatitjen e Buxhetit të Shtetit dhe fondet speciale”. Procedurat e menaxhimit të investimeve publike përcaktojnë ciklin e projekteve të investimeve, si edhe në detaje të gjitha hapat që duhet të ndërmerren për përgatitjen e propozimeve për projekte investimi.  Për PBA-në 2011-2013 këto procedura janë orientuese.
29. Për efekt të parashikimeve buxhetore, kurset mesatare të këmbimit të vitit 2008 do të shërbejnë  edhe për periudhën 2011-2013.


	Nr.
	Emërtimi i monedhave
	2008
	2009
	2010 p
	2011 p
	2012 p
	2013 p

	1
	Jeni japonez (për 100) (JPY)
	      81.68 
	    101.60 
	    101.60 
	    101.60 
	    101.60 
	    101.60 

	2
	Sterlina angleze (GBP)
	    154.37 
	    148.29 
	    148.29 
	    148.29 
	    148.29 
	    148.29 

	3
	Franga zvicerane (CHF)
	      77.50 
	      87.50 
	      87.50 
	      87.50 
	      87.50 
	      87.50 

	4
	Euro
	    122.80 
	    132.06 
	    135.50 
	    134.50 
	    132.00 
	    129.00 

	5
	Dollar austrialan (AUD)
	      70.84 
	      74.90 
	      74.90 
	      74.90 
	      74.90 
	      74.90 

	6
	Dollar kanadez (CAD)
	      78.82 
	      83.41 
	      83.41 
	      83.41 
	      83.41 
	      83.41 

	7
	Korona suedeze (SEK)
	      12.80 
	      12.46 
	      12.46 
	      12.46 
	      12.46 
	      12.46 

	8
	Korona norvegjeze (NOK)
	      14.97 
	      15.15 
	      15.15 
	      15.15 
	      15.15 
	      15.15 

	9
	Korona daneze (DKK)
	      16.48 
	      17.74 
	      17.74 
	      17.74 
	      17.74 
	      17.74 

	10
	Spec drawing (RIGH)
	    132.35 
	    146.26 
	    146.26 
	    146.26 
	    146.26 
	    146.26 

	11
	Dollar amerikan (USD)
	      83.89 
	      94.98 
	      95.50 
	      95.00 
	      94.70 
	      95.04 



DH. Transferta e pakushtëzuar e njësive të qeverisjes vendore
30. Transferta e pakushtëzuar (grandi) është e ardhur e pushtetit vendor, e trashëgueshme, e përfituar nga Buxheti i Shtetit pa kusht kthimi, pa interes, e cila përdoret për financimin e shpenzimeve për funksionet e veta dhe të përbashkëta të njësive të qeverisjes vendore të përcaktuara në ligjin nr.8652, datë 31.7.2000 “Për organizimin dhe funksionimin e qeverisjes vendore”. 
31. Niveli (tavani) i transfertës së pakushtëzuar për vitet 2011-2013 (së bashku me të ardhurat nga taksat dhe tarifat vendore) financon funksionet dhe kompetencat që janë transferuar në pushtetin vendor deri në vitin 2010. Për transferimet e funksioneve që mund të bëhen në të ardhmen, niveli i tranfertës së pakushtëzuar do të shtohet në varësi të funksionit ose kompetencës së transferuar dhe faturës përkatëse të saj.
E. Rregulla për ndarjen apo delegimin e funksioneve ndërmjet njësive të qeverisjes qendrore dhe njësive të qeverisjes vendore
32. Në bazë të legjislacionit në fuqi për pushtetin vendor, kemi: i) funksione të përbashkëta që kryhen nga kontributi i pushtetit vendor dhe atij qendror, si dhe ii) funksione të deleguara të cilat delegohen nga një nivel pushteti në një nivel tjetër ose brenda për brenda të njëjtit nivel pushteti.
Ë. Funksione të përbashkëta
33. Në bazë të nenit 11 të ligjit nr.8652, datë 31.7.2000 “Për organizimin dhe funksionimin e qeverisjes vendore”, midis pushtetit qendror dhe atij vendor ndahen detyra dhe kompetenca për funksionet e përbashkëta. 
34. Në bazë të këtij neni, bashkitë dhe komunat  kryejnë funksione të përbashkëta për:
 - arsimin parashkollor dhe parauniversitar; 
 - sistemin e shërbimit parësor shëndetësor dhe mbrojtjen e shëndetit publik; 
 - kujdesin social, zbutjen e varfërisë dhe garantimin e funksionimit të institucioneve përkatëse;
- rendin publik dhe mbrojtjen civile;
- mbrojtjen e mjedisit;
- funksione të tjera të përbashkëta, sipas mënyrës së përcaktuar me ligj.
35. Në bazë të akteve ligjore dhe nënligjore të miratuara në zbatim të reformës së decentralizimit, janë ndarë detyrat dhe kompetencat në fushën e arsimit parauniversitar, të kujdesit social dhe zbutjes së varfërisë e të mbrojtjes së mjedisit.
F. Funksione të deleguara
36. Në bazë të nenit 12 të ligjit nr.8652, datë 31.7.2000 “Për organizimin dhe funksionimin e qeverisjes vendore”, funksionet dhe kompetencat e deleguara janë: i) të detyrueshme ose ii) jo të detyrueshme. Funksione dhe kompetenca të detyrueshme janë ato të përcaktuara me ligj, si p.sh. në rastin konkret është Shërbimi i Gjendjes Civile.
37. Komunës, bashkisë ose qarkut mund t'u delegohen funksione dhe kompetenca të tjera jo të detyrueshme, mbi bazën e një marrëveshjeje midis njësisë së qeverisjes vendore përkatëse dhe institucionit qendror përgjegjës me ligj për këtë funksion ose kompetencë. Në çdo rast, institucionet qendrore u garantojnë njësive të qeverisjes vendore mbështetjen e nevojshme financiare për ushtrimin e funksioneve dhe kompetencave të deleguara.
38. Komuna, bashkia ose qarku, me nismën e tyre, mund të përdorin burimet e veta financiare për ushtrimin e funksioneve dhe kompetencave të deleguara, me synim ngritjen në nivel më të lartë të shërbimit në interes të bashkësisë. Kohët e fundit kjo e drejtë është ushtruar nga disa komuna ku i kanë deleguar këshillit të qarkut të drejtën e planifikimit dhe menaxhimit të tokës urbane (leje ndërtimi etj.).
G. Mënyrat e llogaritjes së transfertave të pakushtëzuara dhe të kushtëzuara për njësitë e qeverisjes vendore
G.1 Transferta e pakushtëzuar 
39. Transferta e pakushtëzuar për vitin 2011 do të jetë afërsisht 3% më e madhe se transferta e pakushtëzuar nga Buxheti i Shtetit të vitit 2010, ajo e vitit 2012, do të jetë 7% më lartë se ajo e vitit 2011 dhe transferta e vitit 2013 do të jetë 9% më e lartë se ajo e vitit 2012. 
40. Transferta e pakushtëzuar, së bashku me pjesën që shkon për zhvillimin e rajoneve, do të jetë në vitin 2011, 9.3 më e madhe se në 2010, në 2012, 14,2 % më madhe se në 2011 dhe në 2013, 15% më e madhe se në vitin 2012.
41. Kriteret dhe koeficientët e formulës së shpërndarjes së transfertës së pakushtëzuar për vitet 2011-2013 do të jenë po ata të vitit 2010.
42 Transferta e pakushtëzuar për periudhën  2011-2013:

Në mijë lekë
	Bashki/komunë/qark
	2011
	2012
	2013

	Bashki/komunë
	10,718
	11468
	12500

	Qark
	963
	1030
	1123

	Totali
	11681
	12499
	13624



43. Në bazë të shifrave të mësipërme, sipas pikës 39 dhe 42 të këtij udhëzimi, çdo njësi e qeverisjes vendore mund të bëjë në mënyrë individuale llogaritjen e nivelit të transfertës së pakushtëzuar për komunën, bashkinë apo qarkun.
44. Shembuj mbi llogaritjen e transfertës së pakushtëzuar
Koeficientët dhe metodika e përdorur më poshtë janë ato të vitit 2010, e cila do jetë e vlefshme edhe për llogaritjet e periudhës 2011-2013.
Grandi i përgjithshëm
- Popullsia					70% =     8,855 milionë lekë.
- Kriteri i sipërfaqes së komunës		15% =    1,897 milionë lekë.
- Kriteri i shërbimeve urbane të bashkisë	15% =     1,898 milionë lekë.
Bashkia X
Popullsia: 56 297 banorë.
Të ardhura nga taksat e veta (taksa e biznesit të vogël+taksa e regjistrimit të automjeteve) në bashkinë X janë 1,200 lekë/frymë.
Të ardhura nga taksat e veta (taksa e biznesit të vogël+taksa e regjistrimit të automjeteve) në shkallë kombëtare janë 701 lekë/frymë.
Popullsia në shkallë kombëtare: 4,268,984 banorë.
Popullsia urbane gjithsej: 2,350,090 banorë.
Llogaritja e grandit të përgjithshëm
1. Popullsia (56,297 banorë/4,268,984 banorë në shkallë kombëtare) = 0.0131  koeficienti i popullsisë. Nga kriteri i popullsisë, bashkia X përfiton (0.0131 x 8,855 milionë lekë) = 116,774 mijë lekë.
2. Pjesa që i takon nga koeficienti i shërbimit urban (56,297 banorë/(2,350,984 popullsi që jeton në zonat urbane në shkallë kombëtare) = 0.0239 koeficienti i shërbimeve urbane. Nga kriteri i shërbimeve urbane kjo bashki përfiton (0.0239 x 1,898 milionë lekë) = 45,449 mijë lekë. Bashkia X, nga aplikimi i kritereve të mësipërme, përfiton grand të përgjithshëm (116,774 + 45,449) = 162,223 mijë lekë.
Ekuilizimi fiskal
3. Kapaciteti fiskal nga taksa e biznesit të vogël dhe taksa e automjeteve është 1,200 lekë/frymë. Mesatarja në shkallë kombëtare është 701 lekë/frymë. Diferenca në krahasim me atë në shkallë kombëtare (1,200-701)= +499 lekë/frymë. Çdo bashki dhe komunë me një të ardhur për frymë më të madhe se mesatarja nacionale, do të kontribuojë 25% të diferencës për ekualizim fiskal, në raport me popullsinë e saj; kjo shumë zbritet nga llogaritja fillestare e grandit. Çdo bashki dhe komunë që është më poshtë sesa mesatarja nacionale, do të kompensohet për 25% të kësaj diference në raport me popullsinë e saj; kjo shumë i shtohet llogaritjes fillestare të grandit. Në rastin konkret, bashkia X do të kontribuojë për arsye të kapaciteti fiskal më të lartë se ajo në shkallë kombëtare me (499x56297 banorë)/1000)x(25/100) = 28,092 mijë lekë, që do thotë se grandi bëhet (162,223-28,092) = 134,131 mijë lekë.
Rregullimet tranzitore
4. Grandi i përgjithshëm pas kapacitetit fiskal, duke i shtuar taksën e biznesit të vogël dhe taksën e automjeteve, është 67,556 mijë lekë.
5. Grandi për vitin 2010, pas kryerjes së kompensimeve dhe shtesave gjatë vitit, është     130,250  mijë lekë.
6. Diferenca nga krahasimi me vitin 2010 është  (134,131 – 130,250) = +3,881 mijë lekë.
7. Kufiri i sipërm i rritjes është + 7%, në rastin konkret bashkia ka +3% dhe për rrjedhojë nuk i bën zbritje sepse është brenda mesatares në shkallë kombëtare.
8. Grandi i përgjithshëm i bashkisë X është 134,131 mijë lekë.
E njëjta procedurë do përdoret edhe për komunat, por në vend të koeficientit urban do jetë sipërfaqja e komunave. Koeficienti i sipërfaqes së komunave do jetë sipërfaqja e secilës komunë me sipërfaqen totale 28 mijë km2 dhe koeficienti që del shumëzohet për shumën e grandi nga sipërfaqja e komunave.
Transferta e pakushtëzuar për këshillat e qarqeve
Transferta e pakushtëzuar për qarqet është ndarë në dy pjesë:
- Grandi i përgjithshëm (1,175x99)	99% = 1,163 milionë lekë. 
- Fondi i kompensimit për qarqet	(1,175x1)1% =12 milionë lekë.
  Grandi i përgjithshëm
- Shuma fikse				10%  =    11,630 mijë lekë (për çdo qark).
- Popullsia				28%  =    32,563 mijë lekë.
- Treguesi gjeografik			30%  =    34,890 mijë lekë.
- Koeficienti i rrugës			32%  =    34,890 mijë lekë.
Qarku X
Popullsia: 112,050 banorë.
Popullsia në shkallë kombëtare: 4,268,984 banorë.
Treguesi gjeografik  “M”(malore).
Pesha gjeografike “5”.
Pesha gjeografike, gjithsej në shkallë kombëtare, “32”.
Gjatësia e rrugëve rurale rajonale që menaxhohen nga 12 qarqet, 4289 km.
Gjatësia e rrugëve rurale rajonale që menaxhohen nga qarku X, 346 km.
Llogaritja e grandit të përgjithshëm
1. Shuma fikse që i takon këtij qarku (11,630 mije lekë/12 qarqe) = 1,358 mijë lekë.
2. Pjesa që i takon nga popullsia (112050 banorë/4,268,984 banorë në shkallë kombëtare) = 0.02624  koeficienti i popullsisë. Nga kriteri i popullsisë, qarku X përfiton (0.02624  x 32,563 mijë) = 8,546 mijë lekë.
3. Pjesa që i takon nga treguesi gjeografik  (5/32) = 0.1563 koeficienti gjeografik. Nga kriteri i treguesit gjeografik, qarku X përfiton (0.1563x34,890 mijë lekë) = 1,964 mijë lekë.
4. Pjesa që i takon nga koeficienti i rrugës  (346/4289) = 0.0807 koeficienti rrugës. Nga kriteri i koeficientit të rrugës, qarku X përfiton (0.0807x34,890 mijë lekë) = 2,815 mijë lekë.
Qarku X përfiton grand (1,358 +8,546 +1,964 +2,815) = 14,683 mijë lekë.


G.2 Transferta e kushtëzuar 
45. Transferta e kushtëzuar parashikohet në programin buxhetor afatmesëm 2011-2013, për financimin e shpenzimeve për funksionet e deleguara. Sipas akteve ligjore në fuqi, funksione të deleguara në pushtetin vendor janë:
- Shërbimi i gjendjes civile si funksion i deleguar i detyrueshëm, parashikimi i shpenzimeve për paga, sigurime shoqërore, shpenzime operative dhe investime bëhen nga komunat dhe bashkitë, në bazë të kuotave dhe udhëzimeve më të detajuara që do bëhen nga Ministria e Brendshme. Numri i punonjësve dhe kuotat përkatëse për këtë funksion do të dërgohen nga Ministria e Brendshme.
- Për sekretarët e deputetëve, si funksion i deleguar i detyrueshëm, parashikimi i shpenzimeve për paga, sigurime shoqërore, shpenzime operative dhe investime  bëhen nga komunat dhe bashkitë, në bazë të kuotave dhe udhëzimeve më të detajuara që do bëhen nga Ministria e Brendshme. Numri i punonjësve dhe kuotat përkatëse për këtë funksion do të dërgohen nga Ministria e Brendshme.
- Për seksionin e mbrojtjes dhe administrimit të tokës, si funksion i deleguar i detyrueshëm, parashikimi i shpenzimeve për paga, sigurime shoqërore, shpenzime operative dhe investime  bëhen nga qarqet, në bazë të kuotave dhe udhëzimeve më të detajuara që do bëhen nga Ministria e Brendshme. Numri i punonjësve dhe kuotat përkatëse për këtë funksion do të dërgohen nga Ministria e Brendshme.
- Për qendrat e regjistrimit të bizneseve, si funksion i deleguar i detyrueshëm, parashikimi i shpenzimeve për paga, sigurime shoqërore dhe shpenzime operative bëhen nga bashkitë, në bazë të kuotave dhe udhëzimeve më të detajuara që do bëhen nga Ministria e Ekonomisë, Tregtisë dhe Energjetikës.
46. Shuma e transfertave të kushtëzuara do të jetë rezultat i shpenzimeve sipas artikujve për çdo aktivitet që kryhet në zbatim të funksioneve të deleguara ose të përbashkëta. Parashikimi i zërave të pagave sigurimeve shoqërore dhe shpenzimeve operative dhe të mirëmbajtjes do të bëhen në përputhje me aktet ligjore në fuqi për zërat përkatës.
[bookmark: _Toc191800917][bookmark: _Toc191801061][bookmark: _Toc191801086][bookmark: _Toc191801115]GJ. Raportet – pjesë e kërkesave buxhetore
47. Kërkesat e PBA-së paraqiten në këshillin e NJQV-së, së bashku me një relacion shoqërues të firmosur nga kryetari i njësisë së qeverisjes vendore  dhe përmbajnë: 
 48. “Raportet standarde” nga tabelat e excel
- Misionin e NJQV-së dhe strukturën e programeve; 
- Deklaratat e politikës së programit; 
- Tavanët e njësisë sipas programeve;
- Shpenzimet e njësisë sipas programeve; 
- Shpenzimet e programeve sipas artikujve; 
- Shpenzimet e programeve sipas produkteve;
- Projektet me financim të brendshëm;
- Projektet me financim të huaj.
49. Raportet e kërkesave shtesë janë:
- Kërkesat shtesë sipas produkteve;
- Kërkesat shtesë sipas artikujve buxhetorë;
- Forma A për argumentimin e kërkesës shtesë (në fund të aneksit 4). 
[bookmark: _Toc191800918][bookmark: _Toc191801062][bookmark: _Toc191801087][bookmark: _Toc191801116]50. Të gjitha raportet duhet të jenë të firmosura nga drejtuesi i EMP-së.  	
[bookmark: _Toc191800924][bookmark: _Toc191801068][bookmark: _Toc191801093][bookmark: _Toc191801122]H.  Ndjekja e procesit dhe mbështetja këshillimore
51. Ministria e Financave, në kuadër të mbështetjes këshillimore për përgatitjen e PBA-së 2010-2012, vë në dispozicion për çdo njësi të qeverisjes vendore adresat e e-mail-it: fbrahimi@minfin.gov.al, jmemaj@minfin.gov.al. 
[bookmark: _Toc191800925][bookmark: _Toc191801069][bookmark: _Toc191801094][bookmark: _Toc191801123]I.  Rishikimi i PBA-së 2011-2013 
52. Pas miratimit nga Këshilli i Ministrave të kuadrit të rishikuar makroekonomik 2010-2012, Ministria e Financave, brenda datës 10 korrik 2009, u dërgon nëpunësve autorizues të NJQV-ve, treguesit makroekonomikë, të cilët shërbejnë për rishikimin e PBA-së 2010-2012 të NJQV.

 
J.  Të tjera 
53. Për sqarime të mëtejshme, përveç këtij udhëzimi mund të përdorni për analogji edhe udhëzimin nr.7, datë 22.2.2010 “Për përgatitjen e Buxhetit të Shtetit dhe fondet speciale”. 

Ministri i Financave
Ridvan Bode

	Bashkia/komuna/qarku____________________________________

	Formulari 1
	
	
	

	 Parashikimi i të ardhurave për  periudhën 2011-2013

	
	
	
	Në mijë lekë

	Nr
	Emërtimi i të ardhurave tatimore
	2011
	2012
	2013

	I.
	Të ardhura nga taksa 
	 
	 
	 

	1
	Taksa vendore mbi biznesin e vogël
	 
	 
	 

	2
	Taksa mbi ndërtesat
	 
	 
	 

	3
	Taksa mbi  tokën  bujqësore
	
	 
	 

	4
	Taksa e fjetjes në hotel
	 
	 
	 

	5
	Taksa e ndikimit në infrastrukturë nga ndërtimet e reja
	 
	 
	 

	6
	Taksa mbi kalimin e së drejtës së pronësisë për pasuritë e paluajtshme
	 
	 
	 

	7
	Taksa e regjistrimit të përvitshëm të automjeteve
	 
	 
	 

	8
	Taksa për zënien e hapësirave publike
	 
	 
	 

	9
	Taksa e tabelës
	 
	 
	 

	10
	Taksa të përkohshme
	 
	 
	 

	II.
	Të ardhura nga tarifat 
	 
	 
	 

	1
	Tarifa për pastrim
	 
	 
	 

	2
	Tarifa për hapësira publike
	 
	 
	 

	3
	Tarifa e ujit të pijshëm
	 
	 
	 

	4
	Tarifë ndriçimi rrugor
	 
	 
	 

	5
	Tarifë tabele
	 
	 
	 

	6
	Tarifë gjelbërimi
	 
	 
	 

	7
	Tarifë për reklamë 
	 
	 
	 

	8
	Tarifë parkimi
	 
	 
	 

	9
	Tarifë për therjen e bagëtive 
	 
	 
	 

	10
	Tarifë për shërbime të tjera administrative
	 
	 
	 

	11
	Tarifë për shërbime sociale (arsim parashkollor, konvikte)
	 
	 
	 

	12
	Sporte dhe kultura
	 
	 
	 

	13
	Tarifa të tjera
	 
	 
	 

	III.
	Të ardhura nga shitja e pronës dhe dhënia me qira 
	 
	 
	 

	1
	Shitje ndërtese 
	 
	 
	 

	2
	Shitje trojesh
	 
	 
	 

	3
	Shitje të pronave të ndryshme
	 
	 
	 

	4
	Qira trojesh 
	 
	 
	 

	5
	Qira nga ndërtesat 
	 
	 
	 

	IV.
	Të ardhura nga ndërmarrjet e ndryshme
	 
	 
	 

	V.
	Të ardhura të tjera
	 
	 
	 

	1
	Transferta e pakushtëzuar
	 
	 
	 

	2
	Kredi dhe hua 
	 
	 
	 

	3
	Dhurat dhe sponsorizime të ndryshme
	 
	 
	 

	 
	Totali (I+II+III+IV+V )
	 
	 
	 



Nëpunësi autorizues
   (_______________________)

	Bashki/komunë/qark_____________________________________

	Formulari 2
	
	
	
	
	
	
	
	

	
	Parashikimi i shpërndarjes së burimeve financiare për periudhën 2011-2013

	
	
	
	
	
	
	
	
	
	Në mijë lekë

	Nr
	Funksionet
	2011
	2012
	2013

	
	
	Paga sigurime dhe operative
	Investime
	Totali
	Paga sigurime dhe operative
	Investime
	Totali
	Paga sigurime dhe operative
	Investime
	Totali

	1
	Administrata
	 
	 
	 
	 
	 
	 
	 
	 
	 

	2
	Pastrim-gjelbërim
	 
	 
	 
	 
	 
	 
	 
	 
	 

	3
	Ujësjellës kanalizime
	 
	 
	 
	 
	 
	 
	 
	 
	 

	4
	Menaxhimi  rrugor
	 
	 
	 
	 
	 
	 
	 
	 
	 

	5
	Transporti publik
	 
	 
	 
	 
	 
	 
	 
	 
	 

	6
	Zhvillimi i turizmit
	 
	 
	 
	 
	 
	 
	 
	 
	 

	7
	Strehimi dhe urbanistika
	 
	 
	 
	 
	 
	 
	 
	 
	 

	8
	Ndriçimi publik
	 
	 
	 
	 
	 
	 
	 
	 
	 

	9
	Zhvillimi ekonomik
	 
	 
	 
	 
	 
	 
	 
	 
	 

	10
	Mbrotja dhe zhvillimi i pyjeve lokale
	 
	 
	 
	 
	 
	 
	 
	 
	 

	11
	Mbrojtja e mjedisit
	 
	 
	 
	 
	 
	 
	 
	 
	 

	12
	Zhvillimi i sportit
	 
	 
	 
	 
	 
	 
	 
	 
	 

	13
	Programe kulturale
	 
	 
	 
	 
	 
	 
	 
	 
	 

	14
	Kujdesi social
	 
	 
	 
	 
	 
	 
	 
	 
	 

	15
	Arsimi 
	 
	 
	 
	 
	 
	 
	 
	 
	 

	16
	Shëndetësia
	 
	 
	 
	 
	 
	 
	 
	 
	 

	17
	Emergjencat civile
	 
	 
	 
	 
	 
	 
	 
	 
	 

	18
	Shërbimi borxhit afatshkurtër
	 
	 
	 
	 
	 
	 
	 
	 
	 

	19
	Shërbimi i borxhit afatgjatë
	 
	 
	 
	 
	 
	 
	 
	 
	 

	20
	Shërbime të tjera publike
	 
	 
	 
	 
	 
	 
	 
	 
	 

	 
	Totali
	 
	 
	 
	 
	 
	 
	 
	 
	 

	Nëpunësi autorizues

	(_______________________)




